CELEX: 62006CO0168
Language: sk
Date: 2007-03-06 00:00:00
Title: Uznesenie Súdneho dvora (šiesta komora) zo 6. marca 2007. # Ceramika Paradyż sp. z oo proti Dyrektor Izby Skarbowej w Łodzi. # Návrh na začatie prejudiciálneho konania Wojewódzki Sąd Administracyjny w Łodzi - Poľsko. # Článok 104 ods. 3 prvý pododsek rokovacieho poriadku - Prvá a šiesta smernica o DPH - Skutkový stav predchádzajúci vstupu Poľskej republiky do Európskej únie - Právomoc Súdneho dvora. # Vec C-168/06.

Uznesenie Súdneho dvora (šiesta komora) zo 6. marca 2007 – Ceramika Paradyź/Dyrektor Izby Skarbowej w Łodzi
      (vec C‑168/06)
      „Článok 104 ods. 3 prvý pododsek rokovacieho poriadku – Prvá a šiesta smernica o DPH – Skutkový stav pred vstupom Poľskej republiky do Európskej únie – Právomoc Súdneho dvora“
      Prejudiciálne otázky – Právomoc Súdneho dvora – Obmedzenia (článok 234 ES) (pozri body 21 – 25)
      Predmet
      
         Návrh na začatie prejudiciálneho konania – Wojewódzki Sąd administracyjny w Łodzi (Poľsko) – Výklad článku 2 druhého odseku
                  prvej smernice Rady 67/227/EHS z 11. apríla 1967 o harmonizácii právnych predpisov členských štátov týkajúcich sa dane z obratu
                  (Ú. v. ES L 71, s. 1301; Mim. vyd. 09/001, s. 3), ako aj článku 2, článku 10 ods. 1 písm. a), článku 10 ods. 2 a článku 27
                  ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní
                  z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001,
                  s. 23) – Vnútroštátna právna úprava stanovujúca dodatočnú daň v prípade zistenia nezrovnalostí v priznaní platiteľa DPH
               
            Výrok
      Súdny dvor Európskych Spoločenstiev nemá právomoc odpovedať na otázky, ktoré položil Wojewódzki Sąd Administracyjny w Łodzi.